Լճե

Լճե, ավան Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում էր Դիարբեքիր քաղաքից 30-35 կմ հյուսիս-արևելք, Շիռո լեռան ամֆիթատրոնաձև լանջին։ Հանդիսանում էր գավառակի կենտրոն։

Կլիմա 
Կլիման առողջարար է։

Աշխարհագրություն 
Ավանում ջուրն առատ է։ Կան սառնորակ աղբյուրներ։

Բնակչություն 
XX դարի սկզբին ավանն ուներ 10 000 հայ, քուրդ և հույն բնակիչ։ Ավանի հարավում բնակվող հայերը գաղթել էին Դիարբեքիրից ու Բալուից։

Տնտեսություն 
Բնակչության հիմնական զբաղմունքը այգեգործություն, երկրագործությունն ու արհեստներն էին։

Պատմամշակութային կառույցներ 
Լճեն ուներ Ս. Աստվածածին անունով եկեղեցի, որը կառուցված էր 1262 թվականին։ Գյուղի մոտ էին գտնվում նաև Ախթա կամ Մակաբայեցվոց և Արբառուց կիսավեր վանքերը։

Կրթություն 
Ավանն ուներ հայկական վարժարան, որը գործում էր մինչև 1915 թվականի Մեծ եղեռնը։ Վարժարանն ուներ 200 աշակերտ։

Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Տես նաև 
 Դիարբեքիրի նահանգի հայաբնակ բնակավայրեր

Ծանոթագրություններ 

Արևմտյան Հայաստանի գյուղեր
Թուրքիայի քրդաբնակ բնակավայրեր